
ΤΕΥΧΟΣ ΠΡΩΤΟ 


Αρ 


. Φύλλου 152 


ΝΟΜΟΙ 

ΝΟΜΟΣ ΥΠΆΡΙΘΜ . 4491 

Νομική αναγνώριση της ταυτότητας φύλου - 
Εθνικός Μηχανισμός Εκπόνησης, Παρακολού¬ 
θησης και Αξιολόγησης των Σχεδίων Δράσης 
για τα Δικαιώματα του Παιδιού και άλλες δι¬ 
ατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ Α' 

Άρθρο 1 

Δικαιώματα του προσώπου με βάση 

την ταυτότητα και τα χαρακτηριστικά φύλου 

1. Το πρόσωπο έχει δικαίωμα στην αναγνώριση της 
ταυτότητας φύλου του ως στοιχείου της προσωπικότη¬ 
τάς του. 

2. Το πρόσωπο έχει δικαίωμα στο σεβασμό της προ¬ 
σωπικότητάς του με βάση τα χαρακτηριστικά φύλου του. 

Άρθρο 2 
Ορισμοί 

1. Ως ταυτότητα φύλου νοείται ο εσωτερικός και 
προσωπικός τρόπος με τον οποίο το ίδιο το πρόσωπο 
βιώνει το φύλο του, ανεξάρτητα από το φύλο που κατα¬ 
χωρίστηκε κατά τη γέννησή του με βάση τα βιολογικά 
του χαρακτηριστικά. Η ταυτότητα φύλου περιλαμβάνει 
την προσωπική αίσθηση του σώματος, καθώς και την 
κοινωνική και εξωτερική έκφραση του φύλου, τα οποία 
αντιστοιχούν στη βούληση του προσώπου. Η προσωπική 
αίσθηση του σώματος μπορεί να συνδέεται και με αλλα¬ 
γές που οφείλονται σε ιατρική αγωγή ή άλλες ιατρικές 
επεμβάσεις που επιλέχθηκαν ελεύθερα. 

2. Ως χαρακτηριστικά φύλου νοούνται τα χρωμο- 
σωμικά, γονιδιακά και ανατομικά χαρακτηριστικά του 
προσώπου, τα οποία συμπεριλαμβάνουν πρωτογενή 
χαρακτηριστικά, όπως τα αναπαραγωγικά όργανα, και 
δευτερογενή χαρακτηριστικά, όπως η μυϊκή μάζα, η 
ανάπτυξη μαστών ή τριχοφυΐας. 


Άρθρο 3 

Διόρθωση του καταχωρισμένου φύλου - 
Προϋποθέσεις 

1. Σε περίπτωση ασυμφωνίας μεταξύ ταυτότητας φύ¬ 
λου και καταχωρισμένου φύλου το πρόσωπο μπορεί να 
ζητήσει τη διόρθωση του καταχωρισμένου φύλου του, 
ώστε αυτό να αντιστοιχεί στη βούληση, στην προσωπική 
αίσθηση του σώματος και στην εξωτερική του εικόνα. 

2. Για τη διόρθωση του καταχωρισμένου φύλου απαι¬ 
τείται πλήρης δικαιοπρακτική ικανότητα, με εξαίρεση 
τους ανήλικους που έχουν συμπληρώσει το δέκατο έβδο¬ 
μο (17ο) έτος της ηλικίας τους, εφόσον υπάρχει ρητή συ¬ 
ναίνεση των ασκούντων τη γονική τους μέριμνα και τους 
ανηλίκους που έχουν συμπληρώσει το δέκατο πέμπτο 
(15ο) έτος της ηλικίας τους, εφόσον υπάρχει επιπλέον 
θετική γνωμάτευση διεπιστημονικής Επιτροπής που συ- 
στήνεται με κοινή απόφαση των Υπουργών Δικαιοσύνης, 
Διαφάνειας και Ανθρωπίνων Δικαιωμάτων και Υγείας για 
δύο (2) έτη, στην οποία μετέχουν: α) ένας παιδοψυχία- 
τρος, β) ένας ψυχίατρος, γ) ένας ενδοκρινολόγος, δ) ένας 
παιδοχειρούργος, ε) ένας ψυχολόγος, στ) ένας κοινωνι¬ 
κός λειτουργός και ζ) ένας παιδίατρος, ως Πρόεδρος, 
άπαντες με εξειδίκευση στο συγκεκριμένο ζήτημα. 

3. Προϋπόθεση για τη διόρθωση του καταχωρισμένου 
φύλου είναι το πρόσωπο που αιτείται τη διόρθωση να 
μην είναι έγγαμο. 

4. Για τη διόρθωση του καταχωρισμένου φύλου δεν 
απαιτείται να βεβαιώνεται ότι το πρόσωπο έχει υποβλη¬ 
θεί σε οποιαδήποτε προηγούμενη ιατρική επέμβαση. 
Δεν απαιτείται επίσης η οποιαδήποτε προηγούμενη εξέ¬ 
ταση ή ιατρική αγωγή που σχετίζεται με τη σωματική ή 
ψυχική του υγεία. 

Άρθρο 4 
Διαδικασία 

1. Η διόρθωση του καταχωρισμένου φύλου γίνεται με 
δικαστική απόφαση σύμφωνα με το άρθρο 782 ΚΠολΔ. 
Στην αίτηση δηλώνονται το επιθυμητό φύλο, το κύριο 
όνομα που επιλέγεται και το προσαρμοσμένο σχετικά 
επώνυμο. Στην αίτηση επισυνάπτεται αντίγραφο της 
ληξιαρχικής πράξης γέννησης του προσώπου. 

2. Για τη διόρθωση του καταχωρισμένου φύλου απαι¬ 
τείται αυτοπρόσωπη δήλωση ενώπιον του δικαστηρίου. 
Η δήλωση γίνεται σε ιδιαίτερο γραφείο χωρίς δημοσιότη- 

τα. Η δικαστική απόφαση καταχωρίζεται στο Ληξιαρχείο 
που είχε συντάξει τη ληξιαρχική πράξη γέννησης του 
προσώπου. Η καταχώριση της δικαστικής απόφασης 
περί διόρθωσης φύλου γίνεται με τρόπο που διασφαλίζει 
τη μυστικότητα της μεταβολής και της αρχικής ληξιαρ¬ 
χικής πράξης γέννησης έναντι όλων. 

3. Με βάση τη νέα ληξιαρχική πράξη, οι υπηρεσίες 
που είναι αρμόδιες για την έκδοση άλλων εγγράφων 
στα οποία αναγράφεται η ταυτότητα του προσώπου ή 
από τα οποία το πρόσωπο εξαρτά δικαιώματα, καθώς 
και για την καταχώριση σε μητρώα ή καταλόγους, όπως 
εκλογικούς, έχουν την υποχρέωση να εκδώσουν νέα 
έγγραφα ή να προβούν σε νέες καταχωρίσεις με διορ¬ 
θωμένο το καταχωρισμένο φύλο, το κύριο όνομα και 
το επώνυμο του προσώπου. Στη νέα ληξιαρχική πράξη 
γέννησης, στα νέα έγγραφα και στις νέες καταχωρίσεις 
δεν επιτρέπεται η αναφορά ότι μεσολάβησε διόρθωση 
του καταχωρισμένου φύλου. 

4. Η νέα ληξιαρχική πράξη μπορεί στο εξής να αλλάξει 
μία φορά, με την ίδια διαδικασία και τις ίδιες προϋπο¬ 
θέσεις. 

Άρθρο 5 

Συνέπειες της διόρθωσης 
του καταχωρισμένου φύλου 

1. Από την καταχώρισή της στο Ληξιαρχείο η διόρ¬ 
θωση του φύλου του προσώπου ισχύει έναντι όλων. 
Δικαιώματα, υποχρεώσεις και κάθε είδους ευθύνη του 
προσώπου, που δημιουργήθηκανπριν από τη διόρθωση 
του φύλου, εξακολουθούν να υφίστανται. Διατηρούνται 
επίσης οι αριθμοί φορολογικού μητρώου (ΑΦΜ) και μη¬ 
τρώου κοινωνικής ασφάλισης (ΑΜΚΑ). Εντός τριών (3) 
ημερών από την καταχώριση της μεταβολής στο Ληξιαρ¬ 
χείο σύμφωνα με το άρθρο 14 του ν. 344/1976 (Α' 143), 
ο Ληξίαρχος υποχρεούται να ενημερώσει την Εισαγγελία 
Πρωτοδικών του τόπου γέννησης του προσώπου ή το 
Τμήμα Ποινικού Μητρώου και Απονομής Χάριτος του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων, αν πρόκειται για πρόσωπο γεννημένο 
στην αλλοδαπή, για τη μεταβολή των ταυτοποιητικών 
του στοιχείων, προκειμένου να προβούν σε ενημέρωση 
τυχόν καταχώρισης στο Ποινικό Μητρώο σύμφωνα με 
το άρθρο 5 του π.δ. 35/2015 (Α' 56). 

2. Αν το πρόσωπο που διόρθωσε το καταχωρισμένο 
φύλο του έχει παιδιά, είτε γεννημένα σε γάμο, είτε γεν¬ 
νημένα σε σύμφωνο, είτε γεννημένα χωρίς γάμο των 
γονέων τους, είτε υιοθετημένα, τα δικαιώματα και οι 
υποχρεώσεις του από τη γονική μέριμνα δεν επηρεά¬ 
ζονται. Στη ληξιαρχική πράξη γέννησης των παιδιών δεν 
επέρχεται καμία μεταβολή λόγω της διόρθωσηςτου κα¬ 
ταχωρισμένου φύλου του γονέα. 

Άρθρο 6 
Μυστικότητα 

1. Οι υπάλληλοι του Ληξιαρχείου, καθώς και όσοι 
άλλοι εμπλέκονται επαγγελματικά στη διόρθωση του 
καταχωρισμένου φύλου ή έλαβαν γνώση της τέλεσής 
της με την ευκαιρία της άσκησης των καθηκόντων τους, 
έχουν καθήκον εχεμύθειας. Στη δικαστική απόφαση της 


παραγράφου 1 του άρθρου 4, στην αρχική ληξιαρχική 
πράξη γέννησης του προσώπου, καθώς και σε κάθε άλλο 
στοιχείο ή έγγραφο το οποίο τηρείται στο οικείο ληξι¬ 
αρχείο ή σε οποιαδήποτε άλλη δημόσια υπηρεσία, από 
το οποίο προκύπτει η διόρθωση φύλου που μεσολάβη¬ 
σε, έχει πρόσβαση μόνο το ίδιο το πρόσωπο, καθώς και 
όσοι έχουν ειδική έγγραφη εξουσιοδότηση από αυτό. 
Πρόσβαση τρίτου στα στοιχεία αυτά επιτρέπεται μόνο 
εφόσον αυτός αποδεικνύει ειδικό έννομο συμφέρον 
μη δυνάμενο να ικανοποιηθεί διαφορετικά και κατόπιν 
άδειας που χορηγείται σύμφωνα με τις διατάξεις του ν. 
2472/1997 (Α' 50) για πρόσβαση σε ευαίσθητα προσω¬ 
πικά δεδομένα. 

2. Αν το πρόσωπο που προέβη σε διόρθωση φύλου 
καταστεί δικαιοπρακτικά ανίκανο, πρόσβαση έχει ο δι¬ 
καστικός συμπαραστάτης του. 

Άρθρο 7 
Άλλες διατάξεις 

1. Στο πρώτο εδάφιο της παρ. 1 του άρθρου 14 του 
ν. 344/1976 (Α' 143) διαγράφονται οι λέξεις «αλλαγής 
φύλου» και προστίθενται οι λέξεις «διόρθωσης φύλου», 
και μετά το πρώτο εδάφιο προστίθεται εδάφιο ως εξής: 
«Ειδικά στην περίπτωση της διόρθωσης φύλου η δικα¬ 
στική απόφαση αρκεί να είναι τελεσίδικη». 

2. Στην παρ. 1 του άρθρου 1 και στην παρ. 1 του άρ¬ 
θρου 2 του ν. 927/1979 (Α' 139), μετά τις λέξεις «ταυτό¬ 
τητα φύλου» προστίθενται και οι λέξεις «χαρακτηριστικά 
φύλου». 

ΜΕΡΟΣ Β' 

Άρθρο 8 

Ίδρυση Εθνικού Μηχανισμού Εκπόνησης, 
Παρακολούθησης και Αξιολόγησης Σχεδίων 
Δράσης για τα Δικαιώματα του Παιδιού 

Συνιστάται συλλογικό όργανο με την ονομασία «Εθνι¬ 
κός Μηχανισμός Εκπόνησης, Παρακολούθησης και 
Αξιολόγησης Σχεδίων Δράσης για τα Δικαιώματα του 
Παιδιού», το οποίο υπάγεται στη Γενική Γραμματεία Αν¬ 
θρωπίνων Δικαιωμάτων, εφεξής «Εθνικός Μηχανισμός». 

Άρθρο 9 
Σύνθεση 

1. Ο Εθνικός Μηχανισμός συγκροτείται με απόφαση 
του Υπουργού Δικαιοσύνης, Διαφάνειας και Ανθρωπίνων 
Δικαιωμάτων και αποτελείται από τα εξής μέλη με τους 
αναπληρωτές τους: 

α. Τον Γενικό Γραμματέα Ανθρωπίνων Δικαιωμάτων 
ως Πρόεδρο, 

β. έναν εκπρόσωπο του Υπουργείου Εσωτερικών, 
γ. έναν εκπρόσωπο του Υπουργείου Ψηφιακής Πολι¬ 
τικής, Τηλεπικοινωνιών και Ενημέρωσης, 
δ. έναν εκπρόσωπο του Υπουργείου Παιδείας, Έρευνας 
και Θρησκευμάτων, 

ε. έναν εκπρόσωπο του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης, 
στ. έναν εκπρόσωπο του Υπουργείου Εξωτερικών, 
ζ. έναν εκπρόσωπο του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων, 

η. έναν εκπρόσωπο του Υπουργείου Υγείας, 
θ. έναν εκπρόσωπο του Υπουργείου Πολιτισμού και 
Αθλητισμού, 

ι. έναν εκπρόσωπο του Υπουργείου Μεταναστευτικής 
Πολιτικής, 

ια. έναν εκπρόσωπο του Ινστιτούτου Υγείας Παιδιού, 
ιβ. έναν εκπρόσωπο της Εθνικής Επιτροπής για τα Δι¬ 
καιώματα του Ανθρώπου, 

ιγ. έναν εκπρόσωπο της Γενικής Γραμματείας Συντονι¬ 
σμού του Κυβερνητικού Έργου. 

2. Τα τακτικά και αναπληρωματικά μέλη υποδεικνύο¬ 
νται από τους αρμόδιους Υπουργούς και φορείς με γνώ¬ 
μονα την αρμοδιότητά τους σε θέματα που σχετίζονται 
με τα δικαιώματα των παιδιών. 

3. Κατά περίπτωση και εφόσον τα υπό συζήτηση θέ¬ 
ματα εμπίπτουν στην καθ' ύλην αρμοδιότητα άλλων φο¬ 
ρέων της Διοίκησης πέρα όσων εκπροσωπούνται στον 
Εθνικό Μηχανισμό, εκπρόσωπός τους μπορεί να καλείται 
και να μετέχει στις σχετικές συνεδριάσεις του. 

4. Σε κάθε συνεδρίαση του Εθνικού Μηχανισμού προ¬ 
σκαλείται και συμμετέχει, με εκπρόσωπό του, χωρίς δι¬ 
καίωμα ψήφου, ο Συνήγορος του Πολίτη, ο οποίος δύνα- 
ται οποτεδήποτε, με αμετάκλητη δήλωσή του προς τον 
Πρόεδρο του Εθνικού Μηχανισμού, να καταστεί εφεξής 
πλήρες μέλος αυτού με δικαίωμα ψήφου. 

Άρθρο 10 
Αρμοδιότητες 

1.0 Εθνικός Μηχανισμός έχει τις εξής αρμοδιότητες: 
α. Την εκπόνηση Εθνικών Σχεδίων Δράσης για τα Δι¬ 
καιώματα του Παιδιού, συμπεριλαμβανομένων των εκ¬ 
θέσεων βάσης αυτών. Οι εμπλεκόμενοι φορείς κατά την 
καταγραφή των δράσεών τους οφείλουν να λαμβάνουν 
υπόψη τους τις αποφάσεις και τις συστάσεις εθνικών και 
διεθνών οργάνων προστασίας των δικαιωμάτων του αν¬ 
θρώπου και του παιδιού. Κατά το στάδιο της εκπόνησης 
των Σχεδίων Δράσης ορίζονται οι δείκτες υλοποίησης 
της κάθε δράσης. 

β.Τη διαβούλευση με την κοινωνία των πολιτών κατά 
τη διαμόρφωση των Σχεδίων Δράσης. Ο Εθνικός Μη¬ 
χανισμός μεριμνά για τη συμμετοχή των παιδιών στη 
διαδικασία της διαβούλευσης. 
γ.Την προώθηση και προβολή των Σχεδίων Δράσης, 
δ. Την παρακολούθηση της υλοποίησης των Σχεδίων 
Δράσης. Για το σκοπό αυτόν εκπονεί ενδιάμεσες εκθέ¬ 
σεις για την εφαρμογή των Σχεδίων Δράσης, βάσει επι- 
καιροποιημένων στοιχείων που αποστέλλουν οι φορείς 
υλοποίησης, εντός των προθεσμιών που ορίζονται από 
τον Εθνικό Μηχανισμό. Οι ενδιάμεσες εκθέσεις δημοσι¬ 
οποιούνται. 

ε. Την αξιολόγηση των Σχεδίων Δράσης. Ειδικότερα, 
αποτιμάται ο βαθμός υλοποίησής τους, τα αποτελέ- 
σματά τους με βάση τους δείκτες υλοποίησης, καθώς 
και η συνολική αποτελεσματικότητά τους. Οι εκθέσεις 
αξιολόγησης των Σχεδίων Δράσης υποβάλλονται στον 
Συνήγορο του Πολίτη. 

στ. Την προετοιμασία του εκάστοτε επόμενου Σχεδίου 
Δράσης. 


2. Τα Εθνικά Σχέδια Δράσης για τα Δικαιώματα του 
Παιδιού υπογράφονται από όλους τους αρμόδιους 
Υπουργούς. 

Άρθρο 11 

Λειτουργία 

1.0 Εθνικός Μηχανισμός εδρεύει στο Υπουργείο Δικαι¬ 
οσύνης, Διαφάνειας και Ανθρωπίνων Δικαιωμάτων και επι- 
κουρείται κατά τη λειτουργία του από τοΤμήμα Ανθρωπίνων 
Δικαιωμάτων της Κεντρικής Υπηρεσίαςτου Υπουργείου Δι¬ 
καιοσύνης, Διαφάνειας και Ανθρωπίνων Δικαιωμάτων. 

2. Ο Γενικός Γραμματέας Ανθρωπίνων Δικαιωμάτων 
μεριμνά για τη σύγκληση και λειτουργία του Εθνικού 
Μηχανισμού, καθώς και για την εκπλήρωση των αρμο¬ 
διοτήτων του. 

3. Ο Εθνικός Μηχανισμός συνεδριάζει τακτικά κάθε 
δύο (2) μήνες και έκτακτα ύστερα από πρόσκληση του 
Προέδρου του. 

4. Ο Εθνικός Μηχανισμός λειτουργεί εντός του κανο¬ 
νικού ωραρίου εργασίας των οικείων Υπηρεσιών ή σε 
χρόνο που καλύπτεται από υπερωριακή απασχόληση. 
Στα μέλη του δεν καταβάλλεται καμία πρόσθετη αμοιβή 
ή αποζημίωση. 

5. Κατά τα λοιπά, ισχύουν οι διατάξεις του Κώδικα Δι¬ 
οικητικής Διαδικασίας. 

Άρθρο 12 

Συνεργασία με φορείς και κοινωνικός διάλογος 

Κατά τις συνεδριάσεις του Εθνικού Μηχανισμού μπορεί 
να καλούνται εμπειρογνώμονες με συναφή εξειδίκευση, 
Μη Κυβερνητικές Οργανώσεις ή φορείς για την παροχή 
πληροφοριών, τη διαβούλευση ή τη συνεργασία, εφόσον 
αυτό θεωρείται αναγκαίο κατά την κρίση αυτού. 

Άρθρο 13 

1. Οι οφειλές παρελθόντων ετών για την ύδρευση 
των καταστημάτων κράτησης, οι οποίες κατέστησαν 
ληξιπρόθεσμες λόγω ανεπάρκειας των πιστώσεων του 
τακτικού προϋπολογισμού του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, δύνανται να 
εξοφληθούν κατά παρέκκλιση των διατάξεων του π.δ. 
80/2016 (Α' 145). 

2. Οι διατάξειςτης παρ. 4του άρθρου 9 του π.δ. 80/2016 
εφαρμόζονται και στις περιπτώσεις των αποζημιώσεων 
δικηγόρων για την παροχή νομικής βοήθειας, σύμφωνα 
με τις διατάξεις του ν. 3226/2004 (Α' 24). Όταν γνωστο¬ 
ποιείται στοΤΑΧΔΙΚτο ύψοςτων ως άνω αποζημιώσεων 
μετά την 20ή Δεκεμβρίου εκάστου έτους, θεωρείται ότι η 
γνωστοποίηση αυτή λαμβάνει χώρα την 1 η Ιανουάριου 
του επόμενου έτους. Οι αποζημιώσεις που αναλήφθη- 
καν μέχρι την έναρξη ισχύος του παρόντος, καθώς και 
αυτές που θα αναληφθούν μετά από αυτή αλλά αφορούν 
παρελθόντα του τρέχοντος έτη, θεωρούνται νόμιμες και 
βαρύνουν τον προϋπολογισμό του ΤΑΧΔΙΚ. 

Άρθρο 14 

Τροποποιήσεις του Πτωχευτικού Κώδικα 

(ν. 3588/2007, ΑΊ 53) 

1. Προστίθεται τρίτο εδάφιο στην παράγραφο 3 του 
άρθρου 4 του Πτωχευτικού Κώδικα ως εξής: 

«Στη συζήτηση της αίτησης κλητεύεται ο οφειλέτης, εφό¬ 
σον αυτή υποβάλλεται από τα πρόσωπα της παραγράφου 
1 του άρθρου 5, άλλως η συζήτηση είναι απαράδεκτη.» 

2. Αντικαθίσταται το πρώτο εδάφιο της παραγράφου 2 
του άρθρου 8 του Πτωχευτικού Κώδικα ως εξής: 

«Οι αποφάσεις που κηρύσσουν ή ανακαλούν την πτώ¬ 
χευση ή μεταβάλλουν το χρόνο παύσηςτων πληρωμών, 
επικυρώνουν τη συμφωνία εξυγίανσης ή την ακυρώνουν, 
επικυρώνουν ή απορρίπτουν το σχέδιο αναδιοργάνω¬ 
σης, ακυρώνουν τούτο ή διατάσσουν την ατομική ανα¬ 
τροπή του ή παύουν τις εργασίες της πτωχεύσεως, καθώς 
και σε όσες άλλες περιπτώσεις ορίζεται στον παρόντα 
κώδικα, καταχωρούνται στο Γενικό Εμπορικό Μητρώο με 
επιμέλεια του συνδίκου, του οφειλέτη ή οποιοσδήποτε 
έχει έννομο συμφέρον και δημοσιεύονται σε περίληψη 
στο Δελτίο Δικαστικών Δημοσιεύσεων του Ενιαίου Ταμεί¬ 
ου Ανεξάρτητα Απασχολουμένων - Τομέας Ασφάλισης 
Νομικών (ΕΤΑΑ - ΤΑΝ).» 

3. Καταργούνται τα άρθρα 85, 86, 87 και 88 του Πτω¬ 
χευτικού Κώδικα. 

4. Αντικαθίσταται το πρώτο εδάφιο της παραγράφου 2 
του άρθρου 101 του Πτωχευτικού Κώδικα ως έξης: 

«Όταν ο οφειλέτης βρίσκεται σε παύση πληρωμών, το 
πτωχευτικό δικαστήριο με την απόφασή του που επι¬ 
κυρώνει τη συμφωνία εξυγίανσης κατά το άρθρο 106β 
δύναται να διορίσει ειδικό εντολοδόχο, κατά την παρά¬ 
γραφο 6 του άρθρου 106β, με την εξουσία να ασκήσει το 
δικαίωμα παράστασης και ψήφου εκείνων των μετόχων 
ή εταίρων του οφειλέτη που δεν συμπράττουν στη λήψη 
της απόφασης της παραγράφου 1 του παρόντος άρθρου, 
και υπό τον όρο της μη σύμπραξής τους, εφόσον, επιπλέ¬ 
ον των οριζομένων στο άρθρο 106β, πιθανολογεί ότι σε 
περίπτωση εκκαθάρισης του οφειλέτη κατά το Κεφάλαιο 
όγδοο, οι μέτοχοι ή οι εταίροι δεν θα λάβουν μέρος στο 
προϊόν της εκκαθάρισης.» 

5. Αντικαθίσταται το τρίτο εδάφιο της παραγράφου 2 
του άρθρου 105 του Πτωχευτικού Κώδικα ως εξής: 

«Με επιμέλεια του αιτούντος ή των αιτούντων, περί¬ 
ληψη της αίτησης δημοσιεύεται εντός πέντε (5) εργάσι¬ 
μων ημερών στο Δελτίο Δικαστικών Δημοσιεύσεων του 
Ενιαίου Ταμείου Ανεξάρτητα Απασχολούμενων - Τομέας 
Ασφάλισης Νομικών (ΕΤΑΑ - ΤΑΝ) και στο Γ.Ε.ΜΗ..» 

6. Αντικαθίσταται το πρώτο εδάφιο της παραγράφου 
6 του άρθρου 106α του Πτωχευτικού Κώδικα ως εξής: 

«Τα προληπτικά μέτρα του προηγούμενου άρθρου και 
της παραγράφου 1 του παρόντος άρθρου, δύνανται να 
διαταχθούν και πριν από την κατάθεση αίτησης επικύρω¬ 
σης συμφωνίας, άπαξ, μετά από αίτηση του οφειλέτη ή 
πιστωτή, η οποία δημοσιεύεται σε περίληψη στο Δελτίο 
Δικαστικών Δημοσιεύσεων του Ενιαίου Ταμείου Ανεξάρ¬ 
τητα Απασχολούμενων - Τομέας Ασφάλισης Νομικών 
(ΕΤΑΑ - ΤΑΝ), εφόσον προσκομίζεται από τον αιτούντα 
έγγραφη δήλωση πιστωτών που εκπροσωπούν ποσο¬ 
στό τουλάχιστον είκοσι τοις εκατό (20%) του συνόλου 
των απαιτήσεων κατά του οφειλέτη ότι συμμετέχουν 
στις διαπραγματεύσεις για την επίτευξη συμφωνίας και 
συντρέχουν και οι προϋποθέσεις της επείγουσας περί¬ 
πτωσης ή του επικειμένου κινδύνου κατά τις διατάξεις 
των άρθρων 682 επ. ΚΠολΔ.» 


7. Αντικαθίσταται το πρώτο εδάφιο της παραγράφου 
1 του άρθρου 106γ του Πτωχευτικού Κώδικα ως εξής: 

«Από την επικύρωσή της, η συμφωνία εξυγίανσης 
δεσμεύει το σύνολο των πιστωτών, οι απαιτήσεις των 
οποίων ρυθμίζονται από αυτή, ακόμη και αν δεν είναι 
συμβαλλόμενοι στη συμφωνία εξυγίανσης.» 

8. Αντικαθίσταται το πρώτο εδάφιο της περίπτωσης β' 
της παραγράφου 3 του άρθρου 106γ του Πτωχευτικού 
Κώδικα ως εξής: 

«Αναστέλλεται η ποινική δίωξη των πλημμελημάτων 
της έκδοσης ακάλυπτης επιταγής και εκείνων που προ- 
βλέπονται στο άρθρο 25 του ν. 1882/1990 (Α'43), κα¬ 
θώς και της καθυστέρησης καταβολής οφειλών προς 
τα ασφαλιστικά ταμεία, εφόσον οι παραπάνω πράξεις 
έχουν τελεσθεί πριν από την υποβολή της αίτησης κατά 
το άρθρο 104.» 

9. Αντικαθίσταται το πρώτο εδάφιο της παραγράφου 
3 του άρθρου 106ε του Πτωχευτικού Κώδικα ως εξής: 

«Η κήρυξη πτώχευσης του οφειλέτη, μετά την επικύ¬ 
ρωση της συμφωνίας εξυγίανσης, επιφέρει τη ματαίωση 
υλοποίησης της συμφωνίας, κατά το μέρος που η συμ¬ 
φωνία περιέχει τις προβλέψειςτων περιπτώσεων α' ή δ' 
της παραγράφου 1 του άρθρου 103.» 

10. Αντικαθίσταται η παράγραφος 4 του άρθρου 171 
του Πτωχευτικού Κώδικα ως εξής: 

«Οι πράξεις του παρόντος άρθρου είναι αξιόποινες 
μόνο σε περίπτωση που κηρυχθεί η πτώχευση ή η αίτηση 
απορριφθεί για το λόγο ότι προβλέπεται πως η περιου¬ 
σία του οφειλέτη δεν θα επαρκέσει για την κάλυψη των 
εξόδων της διαδικασίας σύμφωνα με την παράγραφο 4 
του άρθρου 3.» 

11. Οι διατάξεις των παραγράφων 1, 2 και 4 ως 10 
εφαρμόζονται επί διαδικασιών που αρχίζουν μετά την 
έναρξη ισχύος του παρόντος νόμου. Ως έναρξη διαδι¬ 
κασιών νοείται η κατάθεση της αίτησης πτώχευσης ή 
αίτησης επικύρωσης συμφωνίας εξυγίανσης. Η διάταξη 
της παραγράφου 3 του παρόντος άρθρου ισχύει από 
τότε που ίσχυσε ο ν. 4446/2016 (Α' 240), δηλαδή επί αι¬ 
τήσεων πτώχευσης που υπεβλήθησαν από 22.12.2016 
και εφεξής. 

Άρθρο 15 

Τροποποιήσεις του ν. 4446/2016 (Α' 240) 

1. Αντικαθίσταται η περίπτωση α'της παρ. 2 του άρ¬ 
θρου 13 του ν. 4446/2016 ως εξής: 

«α. Η παράγραφος 5 του άρθρου 84 και τα άρθρα 148, 
167, 168 και 169 του Πτωχευτικού Κώδικα, όπως αυτά 
τίθενται με τον παρόντα νόμο, εφαρμόζονται και επί 
εκκρεμών κατά τη θέση σε ισχύ του παρόντος διαδικα¬ 
σιών. Στην περίπτωση της παραγράφου 11 του άρθρου 
106β και στην περίπτωση γ' της παραγράφου 3 του άρ¬ 
θρου 106γ υπάγονται και οι διαδικασίες στις οποίες οι 
συμφωνίες εξυγίανσης έχουν ήδη επικυρωθεί κατά την 
έναρξη ισχύος του παρόντος νόμου και δεν έχει ακόμη 
ολοκληρωθεί η υλοποίησή τους.» 

2. Αντικαθίσταται η περίπτωση γ'της παρ. 2 του άρ¬ 
θρου 13 του ν. 4446/2016 ως εξής: 

«γ. Η διάταξη του άρθρου 156 του Πτωχευτικού Κώδι- 

κα, όπως αντικαθίσταται με το παρόν, εφαρμόζεται και 
επί αιτήσεων που έχουν κατατεθεί από 19 Αυγούστου 
2015.» 

Άρθρο 16 

Απόδοση πόρων του κλάδου ΛΑΕΚ 

1. Η παρ. 10 του άρθρου 1 του ν. 2434/1996 (ΑΊ 88), 
όπως ισχύει, αντικαθίσταται ως εξής: 

«10. Από τον κλάδο ΛΑΕΚ του ΕΛΕΚΠ αποδίδεται πό¬ 
ρος στο Ελληνικό Ινστιτούτο Υγιεινής και Ασφάλειας της 
Εργασίας, στον Εθνικό Οργανισμό Πιστοποίησης Προσό¬ 
ντων και Επαγγελματικού Προσανατολισμού (ΕΟΠΠΕΠ), 
καθώς και στα ινστιτούτα και τα εκπαιδευτικά κέντρα, τα 
οποία έχουν ιδρυθεί ή θα ιδρυθούν με τη συμμετοχή της 
ΓΣΕΕ, του ΣΕΒ, της ΓΣΕΒΕΕ, της ΕΣΕΕ, του ΣΕΤΕ. Για τους 
ανωτέρω φορείς, εκτός του ΕΟΠΠΕΠ, η απόδοση του 
πόρου από τον κλάδο ΛΑΕΚ μπορεί να ανέρχεται μέχρι 
ποσοστού δεκαπέντε τοις εκατό (15%) επί του συνόλου 
των ετήσιων εισφορών που εισπράττονται από τον ΕΦΚΑ 
για λογαριασμό του κλάδου ΛΑΕΚ, ανεξαρτήτως του 
βαθμού απόδοσης αυτών στον ΟΑΕΔ. Για τον ΕΟΠΠΕΠ 
η απόδοση του πόρου ανέρχεται στο οκτώ τοις εκατό 
(8%) επί του εισπραττόμενου από τους λοιπούς φορείς 
ποσοστού, κατά τα ανωτέρω. Με σκοπό την ολοσχερή 
εξόφληση εκτάκτων αποδόσεων που έλαβαν χώρα κα¬ 
τόπιν υπουργικών αποφάσεων που εκδόθηκαν δυνάμει 
της παρ. 2 του άρθρου 19 του ν. 2639/1998 (Α' 295), σε 
φορείς της παρούσας παραγράφου, παρακρατείται κατ' 
έτος ποσό ίσο με το δεκαπέντε τοις εκατό (15%) της συ¬ 
νολικής ετήσιας απόδοσης πόρου που αυτοί λαμβάνουν 
κατά περίπτωση. Το υπόλοιπο δικαιούμενο ποσό της 
ετήσιας απόδοσης πόρου του έτους 2016 αφαιρείται 
από το συνολικό ποσό οφειλής του κάθε φορέα. Η ως 
άνω απόδοση πόρου δεν συνιστά επιχορήγηση ή χρη¬ 
ματοδότηση, κατά το άρθρο 41 του ν. 4129/2013 (Α'52), 
το άρθρο 10Β του ν. 3861/2010 (ΑΊ 12) και την παρ. 3 
του άρθρου 12του ν. 2731/1999 (ΑΊ38), όπως ισχύουν.» 

2. Η περίπτωση δ' της παρ. 6 του άρθρου 34 του ν. 
4144/2013 (Α' 88) αντικαθίσταται ως εξής: 

«δ. Οι δαπάνες των κλάδων «Λογαριασμός για την Απα¬ 
σχόληση και την Επαγγελματική Κατάρτιση» (ΛΑΕΚ) και 
«Λογαριασμός Κοινωνικής Πολιτικής» βαρύνουν, για την 
κάλυψή τους, τους διαχρονικά αποδιδόμενους πόρους 
στον ΟΑΕΔ και καταβάλλονται από τα σχετικά ταμειακά 
διαθέσιμα, ανεξαρτήτως εάν έχει μεταφερθεί από τον 
ΕΦΚΑ, κατά το έτος απόδοσης του πόρου, το ποσό που 
αντιστοιχεί στις εν λόγω ενιαύσιες δαπάνες. Οι ως άνω 
δαπάνες αποτελούν απόδοση πόρου και δεν συνιστούν 
επιχορήγηση ή χρηματοδότηση, κατά το άρθρο 41 του ν. 
4129/2013 (Α'52), το άρθρο 10Β του ν. 3861 /2010 (ΑΊ 12) 
και την παρ. 3 του άρθρου 12 του ν. 2731/1999 (ΑΊ 38), 
όπως ισχύουν.» 

3. Η ισχύς του παρόντος αρχίζει από 1.1.2017. 

Άρθρο 17 

Τροποποίηση του άρθρου 17Α 

του ν. 2523/1997 

1. Στο τελευταίο εδάφιο της περίπτωσης α' της παρ. 
5 του άρθρου 17Α του ν. 2523/1997 (ΑΊ79), όπως 


ισχύει μετά την τροποποίησή του από την παρ.1 του 
άρθρου 103 του ν. 4485/2017 (ΑΊ 14), η φράση «έως 
τις 30.9.2017» αντικαθίσταται από τη φράση «έως τις 
31.10.2017». 

2. Το τελευταίο εδάφιο της περίπτωσης β'της παρ. 5 
του άρθρου 17Ατου ν. 2523/1997 όπως ισχύει μετά την 
αντικατάστασή του από την παρ. 2 του άρθρου 103 του 
ν. 4485/2017, αντικαθίσταται ως εξής: 

«Οι διατάξεις της παρούσας παραγράφου ισχύουν από 
την 1 η Νοεμβρίου 2017.» 

Άρθρο 18 

Τροποποίηση του άρθρου 70 του ν. 4446/2016 

Στην παρ. 1 του άρθρου 70 του ν. 4446/2016 (Α'240), 
μετά το πρώτο εδάφιο αυτής προστίθεται δεύτερο εδά¬ 
φιο, ως εξής: 

«Τα χρηματικά έπαθλα δεν κατάσχονται, δεν υπόκει- 
νται σε κανενός είδους παρακράτηση και δεν συμψηφί¬ 
ζονται με τυχόν οφειλές του δικαιούχου προς το Ελληνικό 
Δημόσιο.» 

Άρθρο 19 

Αύξηση θέσεων επιστημονικού προσωπικού 

του Ψυχιατρείου Κρατουμένων Κορυδαλλού 

και λοιπών καταστημάτων κράτησης 

Οι θέσεις προσωπικού των καταστημάτων κράτησης, 
οι οποίες προβλέπονται στο π.δ. 96/2017 (Α' 136) και στο 
άρθρο 16 του ν. 4322/2015 (Α'42), αυξάνονται ως εξής: 

I .Του κλάδου ΠΕ Ιατρών ειδικότητας Ψυχιάτρων κατά 
επτά (7) και ΠΕ Ιατρών ειδικότητας Παθολόγων κατά δύο 
( 2 ). 

2. Του κλάδου ΠΕ Φαρμακοποιών κατά μία (1). 

3. Του κλάδου ΠΕ Ψυχολόγων κατά δύο (2). 

4. Του κλάδου ΠΕ Νοσηλευτικής κατά δύο (2). 

5. Του κλάδουΤΕ Υγείας Πρόνοιας ειδικότητας Νοση¬ 
λευτικής κατά δέκα (10). 

6. Του κλάδουΤΕ Εργοθεραπείας κατά δύο (2). 

7. Του κλάδου ΔΕ Βοηθών Νοσηλευτικής κατά οκτώ (8). 

8. Του κλάδου ΥΕ Βοηθητικού Υγειονομικού Προσω¬ 
πικού κατά έξι (6). 

9. Του κλάδου ΠΕ Κοινωνιολόγων κατά επτά (7). 

10. Του κλάδου ΠΕ Γεωπονίας κατά πέντε (5). 

II .Του κλάδουΤΕΤεχνολογίας-Γεωπονίας κατά έξι (6). 

12.Του κλάδουΤΕ Βρεφονηπιοκόμων κατά μία (1). 

Άρθρο 20 

Το άρθρο 174 του ν. 4412/2016 αντικαθίσταται ως 
ακολούθως: 

«1. Κατά των εκτελεστών πράξεων ή παραλείψεων της 
διευθύνουσας υπηρεσίας, που προσβάλλουν για πρώτη 
φορά δικαίωμα του αναδόχου, χωρεί ένσταση. Η ένστα¬ 
ση απευθύνεται στον Υπουργό Υποδομών και Μεταφο¬ 
ρών ή στο κατά περίπτωση, σύμφωνα με τις κείμενες 
διατάξεις αρμόδιο αποφαινόμενο όργανο, και ασκείται 
με επίδοση σε αυτούς με δικαστικό επιμελητή μέσα σε 
ανατρεπτική προθεσμία δύο (2) μηνών από την κοινο¬ 
ποίηση της πράξης ή τη συντέλεση της παράλειψης, 
εκτός αν σε ειδικές περιπτώσεις ορίζεται διαφορετικά 
στον παρόντα τίτλο I, κοινοποιείται δε εντός της ανω- 

τέρω προθεσμίας και στην υπηρεσία που έχει εκδώσει 
την προσβαλλόμενη πράξη. Η ανωτέρω κοινοποίηση 
δύναται να διενεργηθεί και με ταχυδρομική αποστολή 
επί αποδείξει. 

Ένσταση ασκείται επίσης και κατά αποφάσεων ή πρά¬ 
ξεων της προϊσταμένης αρχής ή του κυρίου του έργου, 
εφόσον με τις αποφάσεις ή πράξεις αυτές προκαλείται δι¬ 
αφωνία για πρώτη φορά. Στην τελευταία αυτή περίπτω¬ 
ση η προθεσμία για την άσκηση της ένστασης αρχίζει 
από την κοινοποίηση της απόφασης ή της πράξης στον 
ανάδοχο. Η διευθύνουσα υπηρεσία ή η προϊσταμένη 
αρχή οφείλουν, κατά την έκδοση των πράξεων ή απο- 
φάσεώντους, να μνημονεύουν τη δυνατότητα άσκησης 
ένστασης, την ανατρεπτική προθεσμία για την άσκησή 
της, το αποφαινόμενο όργανο, καθώς και τις συνέπειες 
από τη μη άσκησή της, κατά τα προβλεπόμενα στο εδά¬ 
φιο α' της παραγράφου 2 του άρθρου 175 του παρόντος. 

2. Με την ένσταση εξετάζεται τόσο η νομιμότητα της 
πράξης ή παράλειψης όσο και η ουσία της υπόθεσης. Ο 
Υπουργός ή το κατά περίπτωση, σύμφωνα με τις κείμενες 
διατάξεις, αρμόδιο αποφαινόμενο όργανο υποχρεούται 
να εκδώσει και κοινοποιήσει την απόφασή του μέσα σε 
τρεις (3) μήνες από την κατάθεση της ένστασης, μετά 
από αιτιολογημένη γνώμη του Τεχνικού Συμβουλίου. 

3. Η ένσταση πρέπει να αναφέρει την πράξη ή την πα¬ 
ράλειψη, κατά της οποίας στρέφεται, σύντομο ιστορικό 
της σύμβασης και της διαφωνίας, τους λόγους, στους 
οποίους στηρίζει τις απόψεις του αυτός που υποβάλλει 
την ένσταση και ορισμένα αιτήματα. 

4. Η ένσταση συνοδεύεται από αντίγραφο της προ¬ 
σβαλλόμενης πράξης, εφόσον αυτή έχει κοινοποιηθεί. 

5. Η διευθύνουσα υπηρεσία ή η προϊσταμένη αρχή, 
κατά περίπτωση, υποχρεούνται μέσα σε είκοσι (20) εργά¬ 
σιμες ημέρες από την άσκηση της ένστασης να διαβιβά¬ 
σουν στο Τεχνικό Συμβούλιο τις απόψεις τους επί αυτής 
και το φάκελο της υπόθεσης, ο οποίος περιλαμβάνει τα 
συμβατικά τεύχη ή αντίγραφά τους. Η παράλειψη αυτή 
αποτελεί πειθαρχική παράβαση και επιβάλλονται οι πει¬ 
θαρχικές ποινές που προβλέπονται στο άρθρο 141. Τα 
συμβατικά τεύχη μπορεί να τα προσκομίσει και αυτός 
που υποβάλλει την ένσταση. 

6. Ένσταση μπορεί να ασκήσει και ο κύριος του έργου, 
εφόσον δεν είναι το Δημόσιο και η προϊσταμένη αρχή 
δεν ανήκει στον κύριο του έργου. Αν η αρμοδιότητα για 
την απόφαση επί ενστάσεων ασκείται από όργανο του 
κυρίου του έργου, επί ενστάσεων του προηγούμενου 
εδαφίου αποφασίζει ο Υπουργός που εποπτεύει τον κύ¬ 
ριο του έργου και αν δεν υφίσταται εποπτεία, ο Υπουρ¬ 
γός Υποδομών και Μεταφορών. 

7. Αν το Δημόσιο δεν είναι ο κύριος του έργου, αντί¬ 
γραφο της ένστασης επιδίδεται στον αντισυμβαλλόμε¬ 
νο μέσα σε δέκα (10) ημέρες από την άσκησή της. Ο 
αντισυμβαλλόμενος μέσα σε ανατρεπτική προθεσμία 
δεκαπέντε (15) ημερών μπορεί να υποβάλει στο απο- 
φαινόμενο επί της ένστασης όργανο τις αντιρρήσεις του. 
Η παράλειψη υποβολής αντιρρήσεων δεν δημιουργεί 
τεκμήριο αποδοχής των λόγων που προβάλλονται με 
την ένσταση, τους οποίους μπορεί ο ενδιαφερόμενος να 
αποκρούσει για πρώτη φορά στο Δικαστήριο. 


8. Στις περιπτώσεις της προηγούμενης παραγράφου, 
αυτός που υπέβαλε την ένσταση υποχρεούται να υπο¬ 
βάλει στο αποφαινόμενο επί της ένστασης όργανο επι¬ 
κυρωμένο αντίγραφο του αποδεικτικού εμπρόθεσμης 
επίδοσης της ένστασής του στον αντισυμβαλλόμενο. Η 
υποβολή του εν λόγω αντιγράφου γίνεται μέσα σε προ¬ 
θεσμία δέκα (10) ημερών από την επίδοση της ένστασης 
στον αντισυμβαλλόμενο. Οι ενστάσεις στην περίπτωση 
αυτή δεν εισάγονται για συζήτηση στο αρμόδιο Τεχνικό 
Συμβούλιο πριν περάσει η προθεσμία της προηγούμενης 
παραγράφου για υποβολή αντιρρήσεων. Οι αντιρρήσεις 
συζητούνται μαζί με την ένσταση, με τις οποίες συζητού- 
νται και εξετάζονται και οι τυχόν αντίθετες για το ίδιο 
θέμα ενστάσεις. Αν υποβληθούν αντίθετες ενστάσεις, 
όταν αρμόδιος να αποφασίσει επί ένστασης του κυρίου 
του έργου είναι ο Υπουργός που εποπτεύει τον κύριο 
του έργου και αν δεν υφίσταται εποπτεία ο Υπουργός 
Υποδομών και Μεταφορών, σύμφωνα με την παράγρα¬ 
φο 6, η αρμοδιότητα του Υπουργού επεκτείνεται και στη 
συνεξεταζόμενη αντίθετη ένσταση του αναδόχου, έστω 
και αν αρμόδιο να αποφασίσει για την τελευταία αυτή 
ένσταση είναι όργανο του κυρίου του έργου. 

9. Προκειμένου να συζητηθεί η ένσταση στο Τεχνικό 
Συμβούλιο, η αρμόδια για την εισήγηση υπηρεσία, σε 
συνεννόηση με τη Γραμματεία του Συμβουλίου καλεί 
με έγγραφη πρόσκλησή της τον ανάδοχο να παραστεί, 
σε ορισμένη ημέρα και ώρα και πάντως όχι νωρίτερα 
από δέκα (10) ημέρες από την επίδοση της πρόσκλη¬ 
σης, αυτοπροσώπως ή με νόμιμα εξουσιοδοτημένο 
αντιπρόσωπο στη συνεδρίαση του Συμβουλίου, για να 
υποστηρίξει τις απόψεις του και να δώσει κάθε σχετική 
πληροφορία ή διευκρίνιση που θα ζητηθεί από τα μέλη 
του Συμβουλίου. Η πρόσκληση επιδίδεται με απόδειξη 
στον ανάδοχο ή τον αντίκλητό του, με δημόσιο όργανο 
ή με τηλεομοιοτυπία (ΡΑΧ). Αντίγραφο της ένστασης δι¬ 
αβιβάζεται και στα μέλη του Συμβουλίου έως πέντε (5) 
ημέρες πριν από τη συζήτησή της. Κατά τη συζήτηση 
καλείται και ο κύριος του έργου που υποβάλλει ένσταση 
ή αντιρρήσεις κατ'αυτής. 

10. Αν ο ανάδοχος, μολονότι κλήθηκε, δεν παρέστη ο 
ίδιος ή με αντιπρόσωπό του, γίνεται σχετική μνεία στα 
πρακτικά του Συμβουλίου και το Συμβούλιο προχωρεί 
στην εξέταση της ένστασης και χωρίς την παρουσία του. 
Τα ίδια εφαρμόζονται και όταν κληθεί και δεν παραστεί 
ο κύριος του έργου, ο οποίος άσκησε ένσταση ή αντιρ¬ 
ρήσεις. 

11. Η εξέταση της ένστασης αρχίζει με την προφορική 
ανάπτυξη της έγγραφης εισήγησης της αρμόδιας υπη¬ 
ρεσίας προς το Συμβούλιο. Η εισήγηση ερευνά πρώτα 
το εμπρόθεσμο της ένστασης, της επίδοσης αυτής στον 
αντισυμβαλλόμενο, στις περιπτώσεις που απαιτείται 
τέτοια επίδοση, καθώς και των αντιρρήσεων του αντι¬ 
συμβαλλομένου, αν έχουν υποβληθεί αντιρρήσεις. Στη 
συνέχεια εξετάζει την ουσιαστική βασιμότητα της έν¬ 
στασης, ανάλογα με τους περιεχόμενους σε αυτή λόγους 
και τα προβαλλόμενα σχετικά αιτήματα. Αν η ένσταση 
έχει οικονομικό αντικείμενο, η εισήγηση περιλαμβάνει 
εκτίμηση αυτού. Την προφορική ανάπτυξη της εισήγη¬ 
σης ακολουθεί συζήτηση για την πλήρη ενημέρωση των 

μελών του Συμβουλίου στην υπόθεση. Στη συνέχεια κα¬ 
λείται να ακουσθεί αυτός που άσκησε την ένσταση και 
αυτός που τυχόν υπέβαλε αντιρρήσεις. Ο πρόεδρος του 
Συμβουλίου ορίζει τη σειρά ακρόασης ή και την ενδε¬ 
χόμενη ταυτόχρονη ακρόαση. Όταν οι ενδιαφερόμενοι 
αποχωρήσουν, συνεχίζεται η συζήτηση από το συμβού¬ 
λιο, το οποίο μετά το τέλος της συζήτησης γνωμοδοτεί 
αιτιολογημένα, το αργότερο εντός δέκα (10) ημερών, 
για την υπόθεση. 

12. Αν η ένσταση απορριφθεί εν όλω ή εν μέρει ή αν 
παρέλθει άπρακτη η τρίμηνη προθεσμία της παραγρά¬ 
φου 2, αυτός που υπέβαλε την ένσταση μπορεί να προ- 
σφύγει στο αρμόδιο δικαστήριο, σύμφωνα με το άρθρο 
175. Η έκδοση ή κοινοποίηση απόφασης επί της ένστα¬ 
σης, μετά την πάροδο του τριμήνου, δεν μεταθέτει την 
έναρξη της προθεσμίας για άσκηση προσφυγής. Αν τα 
κατά περίπτωση αρμόδια υπηρεσιακά όργανα δεν προ¬ 
σκομίσουν μέχρι το δεύτερο δεκαήμερο του τρίτου μήνα 
το σχέδιο απόφασης επί της ένστασης στον Υπουργό ή 
το κατά περίπτωση αποφαινόμενο όργανο, επιβάλλονται 
οι πειθαρχικές ποινές που προβλέπονται στο άρθρο 141. 

13. Αν η ένσταση είναι εμπρόθεσμη, ο Υπουργός ή το 
κατά περίπτωση αποφαινόμενο όργανο μπορεί να εκδώ- 
σει και να κοινοποιήσει την απόφασή του και μετά την 
πάροδο της προθεσμίας της παραγράφου 2, αλλά οπωσ¬ 
δήποτε όχι πέραν του έτους από τη λήξη αυτής, εφόσον 
δεν έχει λήξει η προθεσμία για την άσκηση προσφυγής ή 
έχει ασκηθεί εμπρόθεσμα σχετική προσφυγή και δεν έχει 
χωρήσει συζήτηση αυτής στο Δικαστήριο. Η απόφαση 
του Υπουργού ή του κατά περίπτωση αποφαινομένου 
οργάνου που εκδίδεται σύμφωνα με την παράγραφο 
αυτή δεν υπόκειται σε κανένα ένδικο βοήθημα και είναι 
εκτελεστή μόνο αν την αποδέχεται αυτός που υπέβαλε 
την ένσταση και παραιτηθεί από το δικαίωμα άσκησης 
προσφυγής και από τυχόν ασκηθείσα προσφυγή του. Η 
αποδοχή μπορεί να γίνει σε ανατρεπτική προθεσμία ενός 
(1) μηνός από την κοινοποίηση στον ανάδοχο της σχε¬ 
τικής απόφασης. Σε κάθε περίπτωση κατισχύει η τυχόν 
εκδοθείσα απόφαση του Δικαστηρίου. 

14. Όπου στο άρθρο αυτό αναφέρεται ο Υπουργός 
Υποδομών και Μεταφορών, νοούνται και οι άλλες αρχές, 
οι οποίες αποφασίζουν επί ενστάσεων, με την επιφύλαξη 
του δεύτερου εδαφίου της παραγράφου 6. 

15. Οι προθεσμίες του παρόντος άρθρου, στις οποίες 
περιλαμβάνονται και οι προθεσμίες που τάσσονται στα 
όργανα του εργοδότη και της διοίκησης, αναστέλλονται 
κατά το μήνα Αύγουστο.» 

Άρθρο 21 

Το άρθρο 175 του ν. 4412/2016 αντικαθίσταται ως 
ακολούθως: 

«1. Κάθε διαφορά μεταξύ των συμβαλλόμενων μερών 
που προκύπτει από τη σύμβαση κατασκευής δημόσιου 
έργου, ανεξάρτητα από τον χαρακτήρα της σύμβασης 
ως διοικητικής ή ως ιδιωτικού δικαίου, επιλύεται με την 
άσκηση προσφυγής ή αγωγής στο διοικητικό εφετείο 
της περιφέρειας, στην οποία εκτελείται το έργο. Παρέ¬ 
κταση αρμοδιότητας δεν επιτρέπεται. Αν το έργο εκτε- 
λείται στην περιφέρεια δύο ή περισσότερων διοικητικών 


εφετείων, αρμόδιο καθίσταται αυτό που θα επιλέξει ο 
προσφεύγων ή ο ενάγων. 

2. Πριν από την άσκηση της προσφυγής στο διοι¬ 
κητικό εφετείο προηγείται υποχρεωτικά η ένσταση, 
σύμφωνα με το άρθρο 174, διαφορετικά η προσφυγή 
απορρίπτεται ως απαράδεκτη. Δεν απαιτείται η τήρηση 
ενδικοφανούς προδικασίας αν ασκείται από τον ενδια¬ 
φερόμενο αγωγή, στο δικόγραφο της οποίας δεν σω¬ 
ρεύεται αίτημα ακύρωσης ή τροποποίησης διοικητικής 
πράξης ή παράλειψης. 

3. Η υπόθεση συζητείται σε δικάσιμο που ορίζεται όσο 
το δυνατόν συντομότερα. Ειδικά για δημόσια έργα προ¬ 
ϋπολογισμού άνω των 500.000 ευρώ, η δικάσιμος για τη 
συζήτηση της υπόθεσης προσδιορίζεται το αργότερο 
εντός έξι (6) μηνών. Οι διάδικοι υποχρεούνται να προ¬ 
σκομίσουν κατά την πρώτη συζήτηση όλα τα αποδει¬ 
κτικά μέσα.Το δικαστήριο λαμβάνει υπόψη και αποδει¬ 
κτικά μέσα που δεν πληρούν τους όρους του νόμου. Αν 
ο φάκελος της υπόθεσης δεν αποσταλεί στο διοικητικό 
εφετείο από τη Διοίκηση, η συζήτηση αναβάλλεται σε 
νέα δικάσιμο, κατά την οποία η υπόθεση συζητείται με 
βάση τα στοιχεία που προσκομίζει ο προσφεύγων ή ο 
ενάγων, αν το ζητήσει ο ίδιος. 

4. Η συζήτηση και η διεξαγωγή της απόδειξης ολοκλη¬ 
ρώνονται σε μια δικάσιμο. Ένορκες βεβαιώσεις ενώπιον 
ειρηνοδίκη ή συμβολαιογράφου ή προξένου λαμβάνο- 
νται υπόψη μόνο αν έχουν δοθεί ύστερα από κλήτευση 
του αντιδίκου τρεις (3) τουλάχιστον εργάσιμες ημέρες 
πριν από τη βεβαίωση και, αν πρόκειται να δοθούν στην 
αλλοδαπή, οκτώ (8) τουλάχιστον ημέρες πριν από αυτή. 
Η απόφαση εκδίδεται το ταχύτερο και αρκεί πιθανολόγη- 
ση. Οι αποφάσεις του διοικητικού εφετείου είναι αμέσως 
εκτελεστές. 

5. Η αίτηση αναίρεσης κατά των αποφάσεων του διοι¬ 
κητικού εφετείου ενώπιον του Συμβουλίου της Επικρά¬ 
τειας επιτρέπεται για τους προβλεπόμενους νόμιμους 
λόγους αναίρεσης. Αν από την εκτέλεση της απόφασης 
πιθανολογείται κίνδυνος βλάβης δυσχερώς επανορθώ- 
σιμης, μπορεί να διαταχθεί με αίτηση κάποιου από τους 
διαδίκους η ολική ή η εν μέρει αναστολή της εκτέλεσης 
της προσβαλλόμενης απόφασης, με τον όρο παροχής 
ανάλογης εγγύησης ή και χωρίς εγγύηση ή να εξαρτηθεί 
η εκτέλεση της απόφασης από την παροχή εγγύησης 
από τον διάδικο που έχει νικήσει. Για την αίτηση απο- 
φαίνεται, συνεδριάζοντας ως συμβούλιο, χωρίς υποχρε¬ 
ωτική κλήτευση των διαδίκων, το αρμόδιο τμήμα του 
Συμβουλίου της Επικράτειας, το οποίο συγκροτείται από 
τρία (3) μέλη, στα οποία περιλαμβάνεται υποχρεωτικά 
ο εισηγητής της υπόθεσης. Η απόφαση της αναστολής 
μπορεί κατά τον ίδιο τρόπο να ανακληθεί, με αίτηση 
κάποιου από τους διαδίκους έως και κατά την πρώτη 
συζήτηση της αναίρεσης. 

6. Αν ο κύριος του έργου ή ο φορέας κατασκευής ασκή¬ 
σει αναίρεση, με αίτηση του αναδόχου, μπορεί μέχρι την 
εκδίκασή της να γίνει συμβιβασμός. Για το συμβιβασμό 
εκδίδεται απόφαση του Υπουργού Υποδομών και Μετα¬ 
φορών ή του αρμόδιου οργάνου των φορέων που εκτε- 
λούν δημόσια έργα, ύστερα από γνώμη του αρμόδιου 
Τεχνικού Συμβουλίου. Μετά την αποδοχή αυτής από τον 

ανάδοχο, ο κύριος του έργου ή ο φορέας κατασκευής 
παραιτείται από την αναίρεση. 

7. Αν ο ανάδοχοςτου έργου είναι κοινοπραξία, η προ¬ 
σφυγή ασκείται είτε από την ίδια είτε από όλα τα μέλη 
της, που μεταξύ τους στην περίπτωση αυτή υπάρχει 
αναγκαστική ομοδικία.» 

Άρθρο 22 

Το άρθρο 198 του ν. 4412/2016 αντικαθίσταται ως 
ακολούθως: 

«1. Στις περιπτώσεις που ρητά ορίζεται στο νόμο αυ¬ 
τόν, καθώς και σε κάθε άλλη περίπτωση εκτελεστής 
πράξης ή παράλειψης της διευθύνουσας υπηρεσίας 
που βλάπτει για πρώτη φορά δικαίωμα του αναδόχου, 
ασκείται ένσταση. Εφόσον δεν υφίσταται δέσμια αρμο¬ 
διότητα της υπηρεσίας για την έκδοση ρητής πράξης, 
προϋπόθεση ώστε να θεωρηθεί επιτρεπτή η ένσταση 
κατά παραλείψεως, είναι να έχει προηγηθεί η υποβολή 
εγγράφου αιτήματος του αναδόχου με συγκεκριμένο 
περιεχόμενο και να παρέλθει ένας (1) τουλάχιστον μή¬ 
νας από την υποβολή του. Η προθεσμία της ένστασης 
στην περίπτωση αυτή διαρκεί μέχρι την έγκριση του 
σταδίου της μελέτης ή την παραλαβή της υπηρεσίας, 
εκτός αν γνωστοποιηθεί εγγράφως από τη διευθύνου- 
σα υπηρεσία στον ανάδοχο ότι η Διοίκηση δεν πρόκει¬ 
ται να εκδώσει ρητή πράξη επί του αιτήματος του. Στην 
περίπτωση αυτή πρέπει να τον ενημερώνει σχετικώς. 
Ένσταση ασκείται και κατά των βλαπτικών εκτελεστών 
πράξεων ή παραλείψεων της προϊσταμένης αρχής ή 
του κυρίου του έργου, αν από αυτές προκαλείται δια¬ 
φωνία για πρώτη φορά. Η διευθύνουσα υπηρεσία κατά 
την έκδοση πράξης, η οποία υπόκειται σε ένσταση ή η 
προϊσταμένη αρχή κατά την έκδοση των πράξεων ή 
αποφάσεών της, οφείλουν να μνημονεύουν στην πράξη 
τη δυνατότητα άσκησης ένστασης, την ανατρεπτική 
προθεσμία για την άσκησή της, το αποφαινόμενο όρ¬ 
γανο, καθώς και τις συνέπειες από τη μη άσκησή της, 
κατά τα προβλεπόμενα στο εδάφιο α' της παραγράφου 
2 του άρθρου 175 του παρόντος. 

2. Η ένσταση απευθύνεται στον Υπουργό Υποδομών 
και Μεταφορών ή στο κατά περίπτωση, σύμφωνα με 
τις κείμενες διατάξεις, αρμόδιο αποφαινόμενο όργανο 
και ασκείται με επίδοση σε αυτούς και κατάθεση στη 
διευθύνουσα υπηρεσία, μέσα σε ανατρεπτική προθεσμία 
δύο (2) μηνών, από την κοινοποίηση της πράξης ή τη συ¬ 
ντέλεση της παράλειψης. Η κατάθεση στη διευθύνουσα 
υπηρεσία δύναται να διενεργηθεί και με ταχυδρομική 
αποστολή επί αποδείξει. Με την ένσταση εξετάζεται 
τόσο η νομιμότητα της πράξης ή παράλειψης όσο και 
η ουσία της υπόθεσης. 

3. Ο Υπουργός Υποδομών και Μεταφορών ή ο καθ' 
ύλην αρμόδιος Υπουργός ή το αρμόδιο, σύμφωνα με τις 
κείμενες διατάξεις, αποφαινόμενο όργανο αποφασίζει 
μέσα σε προθεσμία τριών (3) μηνών από την άσκηση της 
ένστασης. Αν η ένσταση απορριφθεί εν μέρει ή στο σύ¬ 
νολό της ή αν παρέλθει άπρακτη η τρίμηνη προθεσμία, 
ο ανάδοχος μπορεί να ασκήσει προσφυγή στο αρμόδιο 
κατά την παράγραφο 11 του παρόντος άρθρου δικα¬ 
στήριο. Η έκδοση ή κοινοποίηση της απόφασης επί της 


ένστασης, μετά την πάροδο του τριμήνου, δεν μεταθέτει 
την έναρξη της προθεσμίας για άσκηση προσφυγής. 

4. Ένσταση μπορεί να ασκήσει και ο κύριος του έρ¬ 
γου, αν δεν είναι το Δημόσιο. Αν αρμόδιος να αποφανθεί 
σε ενστάσεις του αναδόχου είναι ο κύριος του έργου ή 
όργανό του, στις ενστάσεις που ασκούνται από αυτόν, 
αποφασίζει ο Υπουργός που εποπτεύει τον κύριο του 
έργου και αν δεν υφίσταται εποπτεία, ο Υπουργός Υπο¬ 
δομών και Μεταφορών. 

5. Αν κύριος του έργου δεν είναι το Δημόσιο, αντίγρα¬ 
φο της ένστασης υποβάλλεται, μέσα σε δέκα (10) ημέρες, 
στον αντισυμβαλλόμενο του ενισταμένου. Για την εξέτα¬ 
ση της ένστασης καλείται ο ενιστάμενος να προσκομίσει 
το αποδεικτικό κατάθεσής της στον αντισυμβαλλόμε¬ 
νό του, ο οποίος μπορεί να υποβάλει τις αντιρρήσεις 
του, μέσα σε προθεσμία δεκαπέντε (15) ημερών. Η μη 
υποβολή αντιρρήσεων δεν θεωρείται ως αποδοχή των 
ισχυρισμών του αιτούντος. 

6. Η ένσταση προσδιορίζει την προσβαλλόμενη πρά¬ 
ξη ή παράλειψη, περιλαμβάνει σύντομο ιστορικό της 
σύμβασης και της διαφωνίας, τους ουσιαστικούς λόγους 
στους οποίους στηρίζεται, τα αιτήματα του ενισταμένου 
και εφόσον είναι δυνατό, το οικονομικό αντικείμενο της 
διαφοράς. Η ένσταση συνοδεύεται από αντίγραφο της 
πράξης που γέννησε τη διαφωνία. Η διευθύνουσα υπη¬ 
ρεσία και η προϊσταμένη αρχή διαβιβάζουν στο αρμό¬ 
διο Τεχνικό Συμβούλιο μέσα σε είκοσι (20) εργάσιμες 
ημέρες από την άσκηση της ένστασης τις απόψεις τους 
επί αυτής και το φάκελο της υπόθεσης με τα συμβατικά 
τεύχη του έργου, τα οποία δικαιούται να προσκομίσει 
και ο ενιστάμενος. 

7. Η απόφαση του αρμόδιου οργάνου εκδίδεται ύστε¬ 
ρα από αιτιολογημένη γνώμη του αρμόδιου Τεχνικού 
Συμβουλίου. Γιατη συζήτηση στοΤεχνικό Συμβούλιο, κα¬ 
λείται από την υπηρεσία που εισηγείται ή τη γραμματεία 
του Συμβουλίου ο ανάδοχος εγγράφως, σε καθορισμένη 
ημέρα και ώρα που δεν απέχει λιγότερο από δέκα (10) 
ημέρες από την επίδοση της πρόσκλησης. Αντίγραφο 
της ένστασης διαβιβάζεται και στα μέλη του Συμβου¬ 
λίου έως πέντε (5) ημέρες πριν από τη συζήτησή της. Η 
πρόσκληση επιδίδεται με απόδειξη στον ανάδοχο ή τον 
αντίκλητό του, με δημόσιο όργανο ή με τηλεομοιοτυπία 
(ΡΑΧ). Στη συζήτηση καλείται με τον ίδιο τρόπο ο κύριος 
του έργου που υπέβαλε την ένσταση ή αντιρρήσεις κατ' 
αυτής. Στη συνεδρίαση ο ενιστάμενος παρίσταται είτε 
αυτοπροσώπως είτε με πληρεξούσιο. 

8. Αν κύριοςτου έργου δεν είναι το Δημόσιο και ασκη¬ 
θούν αντίθετες ενστάσεις από τον ανάδοχο και τον 
αντισυμβαλλόμενό του / κύριο του έργου, εξετάζονται 
ταυτόχρονα από τον εποπτεύοντα Υπουργό ή, αν δεν 
υπάρχει, τον Υπουργό Υποδομών και Μεταφορών, ακόμα 
και αν έχει την κατά νόμο αρμοδιότητα για την εξέταση 
της ένστασης όργανο του κυρίου του έργου. 

9. Η συζήτηση της ένστασης στο Τεχνικό Συμβούλιο 
αρχίζει με προφορική ανάπτυξη της έγγραφης εισήγη¬ 
σης της υπηρεσίας είτε με παρουσία του ενισταμένου και 
του υποβάλλοντος αντιρρήσεις είτε και χωρίς την παρου¬ 
σία τους, αν δεν προσήλθαν παρά τη νόμιμη κλήτευσή 
τους. Ελέγχεται κατ'αρχήν το εμπρόθεσμο της ένστασης, 

η επίδοση της ένστασης στον αντισυμβαλλόμενο όταν 
απαιτείται και οι αντιρρήσεις του αντισυμβαλλομένου, 
αν έχουν υποβληθεί και στη συνέχεια εξετάζεται η νο¬ 
μιμότητα και ουσιαστική βασιμότητα των λόγων που 
προβάλλονται. Η εισήγηση περιλαμβάνει επίσης εκτίμη¬ 
ση περί του οικονομικού αντικειμένου της υπόθεσης, αν 
τούτο είναι εφικτό. Ακολουθεί προφορική συζήτηση υπό 
τη διεύθυνση του προέδρου του Τεχνικού Συμβουλίου 
για την πληρέστερη ενημέρωση των μελών. Η γνώμη 
του Συμβουλίου διαμορφώνεται μετά την αποχώρηση 
των ενδιαφερομένων, διατυπώνεται στο πρακτικό και 
υποβάλλεται το αργότερο εντός δέκα (10) ημερών στο 
αρμόδιο για την απόφαση όργανο. 

10. Οι προθεσμίες του παρόντος άρθρου, στις οποίες 
περιλαμβάνονται και οι προθεσμίες που τάσσονται στα 
όργανα του εργοδότη και της διοίκησης, αναστέλλονται 
κατά το μήνα Αύγουστο. 

11. Για τη δικαστική επίλυση των διαφορών που προ¬ 
κύπτουν μεταξύ των συμβαλλόμενων μερών, κατά την 
εκτέλεση των δημόσιων συμβάσεων μελετών και πα¬ 
ροχής τεχνικών και λοιπών συναφών επιστημονικών 
υπηρεσιών, εφαρμόζονται αναλόγως οι διατάξεις του 
άρθρου 175. Αρμόδιο Δικαστήριο είναι το διοικητικό 
εφετείο της περιφέρειας στην οποία έχει υπογράφει η 
σύμβαση. 

12. Αν η ένσταση είναι εμπρόθεσμη, ο Υπουργός ή 
το κατά περίπτωση αποφαινόμενο όργανο μπορεί να 
εκδώσει και κοινοποιήσει την απόφασή του και μετά την 
πάροδο της προθεσμίας της παραγράφου 3, αλλά οπωσ¬ 
δήποτε όχι πέραν του έτους από τη λήξη αυτής, εφόσον 
δεν έχει λήξει η προθεσμία για την άσκηση προσφυγής ή 
έχει ασκηθεί εμπρόθεσμα σχετική προσφυγή και δεν έχει 
χωρήσει συζήτηση αυτής στο Δικαστήριο. Η απόφαση 
του Υπουργού ή του κατά περίπτωση αποφαινομένου 
οργάνου που εκδίδεται σύμφωνα με την παράγραφο 
αυτή δεν υπόκειται σε κανένα ένδικο βοήθημα και είναι 
εκτελεστή μόνο αν την αποδέχεται αυτός που υπέβαλε 
την ένσταση και παραιτηθεί από το δικαίωμα άσκησης 
προσφυγής και από τυχόν ασκηθείσα προσφυγή του. Η 
αποδοχή μπορεί να γίνει σε ανατρεπτική προθεσμία ενός 
(1) μηνός από την κοινοποίηση στον ανάδοχο της σχε¬ 
τικής απόφασης. Σε κάθε περίπτωση κατισχύει η τυχόν 
εκδοθείσα απόφαση του Δικαστηρίου.» 

Άρθρο 23 

Στο άρθρο 376 του ν. 4412/2016 προστίθενται παρά¬ 
γραφοι 14,15 και 16, ως ακολούθως: 

«14. Το άρθρο 175 του ν. 4412/2016 εφαρμόζεται και 
στις διαφορές που ανακύπτουν από συμβάσεις έργων 
και μελετών που έχουν συναφθεί πριν από την έναρξη 
ισχύος του ν. 4412/2016. 

15. Ενστάσεις και αιτήσεις θεραπείας που έχουν ασκη¬ 
θεί έως την 1.11.2017, καθώς και αυτές για τις οποίες η 
προθεσμία άσκησής τους δεν έχει παρέλθει κατά την 
ανωτέρω ημερομηνία, διέπονται από τις διατάξεις που 
ίσχυαν κατά την έκδοση της προσβαλλόμενης πράξης. 

16. Κανονιστικές πράξεις, καθώς και οι εξουσιοδοτικές 
αυτών διατάξεις, με τις οποίες συγκροτήθηκαν αποφαι- 
νόμενα ή γνωμοδοτικά όργανα επί αιτήσεων θεραπείας 


κατά την εκτέλεση δημοσίων έργων ή μελετών, εξακο¬ 
λουθούν να ισχύουν και τα όργανα αυτά επιλαμβάνονται 
εφεξής των προβλεπομένων, στα άρθρα 174 και 198, 
ενστάσεων.» 

Άρθρο 24 

Τροποποίηση του άρθρου 126Β 

του Κώδικα Διοικητικής Δικονομίας 

1. Από τον τίτλο και την παράγραφο 1 του άρθρου 
126Β του Κώδικα Διοικητικής Δικονομίας (ν. 2717/1999, 
Α'97), οι λέξεις «διοικητικές» και «διοικητικών» αντικα¬ 
θίστανται με τις λέξεις «δημόσιες» και «δημοσίων» αντι¬ 
στοιχώ ς. 

2. Οι παράγραφοι 2 και 3 του ανωτέρω άρθρου αντι¬ 
καθίστανται ως εξής: 

«2.0 πρόεδροςτου συμβουλίου διεύθυνσης ή ο Δικα¬ 
στής που διευθύνει το Δικαστήριο ή ο οριζόμενος από 
αυτόν Δικαστής, αμέσως μετά την κατάθεση του εισα¬ 
γωγικού της δίκης δικογράφου, ορίζει με πράξη του επ' 
αυτού το αρμόδιο τμήμα για την ενδοδικαστική επίλυση 
της διαφοράς. Ο πρόεδρος του οικείου τμήματος ορίζει 
εισηγητή Δικαστή με πράξη του, η οποία κοινοποιείται 
στους διαδίκους. Εντός δέκα (10) ημερών από την κοι¬ 
νοποίηση, οι διάδικοι δύνανται να προσκομίσουν στη 
γραμματεία του Δικαστηρίου όλα τα αναγκαία στοιχεία 
για την επίλυση της διαφοράς. Εάν μετά την παρέλευση 
της ανωτέρω προθεσμίας δεν έχουν προσκομιστεί τα 
προαναφερόμενα στοιχεία, η συμβιβαστική επίλυση 
της διαφοράς, κατόπιν σχετικής επισημείωσης από τον 
εισηγητή Δικαστή επί του φακέλου της δικογραφίας, μα¬ 
ταιώνεται. Ο εισηγητής επιμελείται τη συγκέντρωση των 
αναγκαίων στοιχείων από τους διαδίκους και μπορεί να 
ζητά, διά της γραμματείας και εφόσον το κρίνει αναγκαίο, 
την προσκόμιση πρόσθετων στοιχείων και οργανώνει 
την επικοινωνία με αυτούς προς το σκοπό επίλυσης της 
διαφοράς. Προς τούτο καλούνται σε κοινή συνάντηση 
από τον εισηγητή σε ημερομηνία που ορίζεται από τον 
ίδιο. Κατά τη συνάντηση τηρούνται πρακτικά από τον 
γραμματέα, στα οποία αποτυπώνεται είτε το αποτέλε¬ 
σμα του συμβιβασμού είτε η ματαίωσή του.Τα πρακτικά 
υπογράφονται από τους εκπροσώπους των διαδίκων, 
τον εισηγητή Δικαστή και τον γραμματέα. Εφόσον συντα¬ 
χθεί πρακτικό συμβιβασμού, η υπόθεση εισάγεται στο 
συμβούλιο, για την έκδοση απόφασης, με την οποία επι¬ 
λύεται συμβιβαστικά η διαφορά. Σε αντίθετη περίπτωση 
το πρακτικό ματαίωσης του συμβιβασμού παραμένει 
στο φάκελο της υπόθεσης. Εάν κατά την κρίση του ει¬ 
σηγητή δικαστή η αγωγή είναι προδήλως απαράδεκτη ή 
αβάσιμη, η υπόθεση μπορεί να εισαχθεί στο συμβούλιο 
προκειμένου να ακολουθηθεί η διαδικασία του άρθρου 
126Α του παρόντος Κώδικα. 

3. Η απόφαση ενδοδικαστικής επίλυσης, η οποία 
περιέχει το ύψος της απαίτησης χωρίς παράθεση του 
πραγματικού, το χρόνο έναρξης της τοκοφορίας και 
τον προσδιορισμό του επιτοκίου, έχει τα αποτελέσματα 
αμετάκλητης δικαστικής απόφασης και συνιστά εκτε¬ 
λεστό τίτλο κατά την έννοια του άρθρου 199 (παρ. 1) 
του παρόντος Κώδικα, χωρίς να απαιτείται προς τούτο 
η καταβολή τέλους δικαστικού ενσήμου.» 

Άρθρο 25 

Απάτην 1.1.2018 οι οργανικές θέσεις των δικαστικών 
λειτουργών διοικητικής δικαιοσύνης αυξάνονται ως 
ακολούθως: 

α) Των Προέδρων Εφετών κατά δύο (2), οριζομένου 
του συνολικού αριθμού αυτών σε εβδομήντα πέντε (75). 

β) Των Εφετών κατά οκτώ (8), οριζομένου του συνο¬ 
λικού αριθμού αυτών σε διακοσίους εξήντα έξι (266). 

γ) Των Προέδρων Πρωτοδικών κατά δύο (2), οριζομέ- 
νου του συνολικού αριθμού αυτών σε εκατόν δώδεκα 
( 112 ). 

δ)Των Παρέδρων - Πρωτοδικών κατά δέκα (10), οριζο- 
μένου του συνολικού αριθμού αυτών σε πεντακόσιους 
είκοσι (520). 

Άρθρο 26 

Το άρθρο 64 παράγραφος 4 του Εισαγωγικού Νόμου 
του Κώδικα Πολιτικής Δικονομίας καταργείται. 

Άρθρο 27 

Το δεύτερο εδάφιο της παρ. 4 του άρθρου 372 του ν. 
4412/2016 αντικαθίσταται ως εξής: 

«Η αίτηση αναστολής κατατίθεται στο αρμόδιο δικα¬ 
στήριο μέσα σε προθεσμία δέκα (10) ημερών από την έκ¬ 
δοση της απόφασης επί της προδικαστικής προσφυγής 
και συζητείται το αργότερο εντός τριάντα (30) ημερών 
από την κατάθεσή της.» 

Άρθρο 28 

Στο άρθρο 379 του ν. 4412/2016 προστίθεται παρά¬ 
γραφος 14 ως εξής: 

«14. Προσφυγές ή αγωγές, που έχουν κατατεθεί μέχρι 
την 1.11.2017, δικάζονται από το Δικαστήριο, στο οποίο 
έχουν κατατεθεί. Εξαιρετικά, όσες από αυτές εκκρεμούν 
στο πολιτικό Πενταμελές Εφετείο αλλά δεν είναι εγγε¬ 
γραμμένες στο πινάκιο γιατί έχει ματαιωθεί η συζήτησή 
τους, όταν επαναφερθούν για συζήτηση, θα εισαχθούν 
στο πολιτικό Τριμελές Εφετείο.» 


Άρθρο 29 

Στο τέλος της παραγράφου 1 του άρθρου 758 του Κώ¬ 
δικα Πολιτικής Δικονομίας προστίθενται εδάφια ως εξής: 

«Η αίτηση ανάκλησης ή μεταρρύθμισης του πρώτου 
εδαφίου επιτρέπεται, επίσης, μετά την έκδοση οριστικής 
απόφασης του Ευρωπαϊκού Δικαστηρίου Δικαιωμάτων 
του Ανθρώπου με την οποία κρίνεται ότι η δικαστική 
απόφαση που δέχθηκε ή απέρριψε την αρχική αίτηση 
εκδόθηκε κατά παράβαση δικαιώματος που αφορά στον 
δίκαιο χαρακτήρα της διαδικασίας που τηρήθηκε ή διά¬ 
ταξης ουσιαστικού δικαίου της Ευρωπαϊκής Σύμβασης 
Δικαιωμάτων του Ανθρώπου, με την επιφύλαξη των 
όρων και περιορισμών που προβλέπονται στις επιμέ- 
ρους διατάξεις της Ευρωπαϊκής Σύμβασης Δικαιωμάτων 
του Ανθρώπου περί προστασίας της εθνικής ασφάλειας, 
της δημόσιας τάξης, της πρόληψηςτου εγκλήματος, της 
προστασίας της υγείας ή ηθικής και της προστασίας των 
δικαιωμάτων και ελευθεριών των τρίτων. Στην περίπτω¬ 
ση αυτή η αίτηση ασκείται μέσα σε προθεσμία ενενήντα 
(90) ημερών, η οποία αρχίζει από την ημερομηνία που 
καθίσταται οριστική η απόφαση του Ευρωπαϊκού Δικα¬ 
στηρίου Δικαιωμάτων του Ανθρώπου.» 

Άρθρο 30 

Μεταβατική διάταξη 

Η διάταξη του προηγούμενου άρθρου καταλαμβάνει 
και τις υποθέσεις για τις οποίες έχει εκδοθεί οριστική 
απόφαση του Ευρωπαϊκού Δικαστηρίου Δικαιωμάτων 
του Ανθρώπου πριν από τη δημοσίευση του παρόντος, 
εφόσον δεν ορίζεται διαφορετικά και σύμφωνα με τους 
περιορισμούς της διάταξης της παραγράφου 2 του άρ¬ 
θρου 11 της Ευρωπαϊκής Σύμβασης των Δικαιωμάτων 
του Ανθρώπου και τις λοιπές διατάξεις της Σύμβασης 
αυτής, καθώς και τις διεθνείς συνθήκες. Στην περίπτωση 
αυτή η προθεσμία άσκησης της αίτησης ανάκλησης ή 
μεταρρύθμισης είναι ένα (1) έτος από τη δημοσίευση 
του παρόντος. 

Άρθρο 31 

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλουμε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 13 Οκτωβρίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Υφυπουργός Εργασίας, 

Κοινωνικής Ασφάλισης 
και Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Αναπληρωτής Υπουργός 
Δικαιοσύνης, Διαφάνειας 
και Ανθρωπίνων Δικαιωμάτων 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Πολιτισμού 
και Αθλητισμού 

ΛΥΔΙΑ ΚΟΝΙΟΡΔΟΥ 


Οικονομίας 
και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Υγείας 

ΑΝΔΡΕΑΣ ΞΑΝΘΟΣ 

Υποδομών 
και Μεταφορών 

ΧΡΗΣΤΟΣ ΣΠΙΡΤΖΗΣ 


Ψηφιακής Πολιτικής, 
Τηλεπικοινωνιών και Ενημέρωσης 

ΝΙΚΟΛΑΟΣ ΠΑΠΠΑΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 

Δικαιοσύνης, Διαφάνειας 
και Ανθρωπίνων 
Δικαιωμάτων 

ΣΤΑΥΡΟΣ ΚΟΝΤΟΝΗΣ 

Αναπληρωτής 
Υπουργός Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Διοικητικής 

Ανασυγκρότησης 

ΟΛΓΑ ΓΕΡΟΒΑΣΙΛΗ 

Μεταναστευτικής Πολιτικής 

ΙΩΑΝΝΗΣ ΜΟΥΖΑΛΑΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 13 Οκτωβρίου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'152/13.10.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ^ι· 

ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά6ϋΙ<.6ΐ@6ί.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \λ/θΙητι351θι'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























